یمن دن سعودی عربستان نینگ چیگره ده گی شهریدن عبارت نجران گه راکتی هجوم اویوشتیریلدی.
سعودی عربستان نینگ الاخباریه تلویزیونی, اوشبو یره لنگن کیشی لرنینگ بیر نفری نینگ عیال ایکن لیگی نی معلوم قیلدی.
خبرده, اوشبو راکتی هجوم نی یمن ده گی قیسی تامان نینگ اویوشتیرگن لیگی حقیده معلومات بیریلمه دی.
یمن ده مشروع حکومت گه قرشی کودتا قیلگن حوثی لر میلادی 2014 نچی ییلیدن بیری یمن پایتختی صنعا داخل ایریم منطقه لر نی کنترول ایتماقده.
میلادی 2015 نچی ییلی مارچ آییدن بیری ایسه یمن حکومتی نینگ طلبی گه بناً سعودی عربستان ایتکچی لیگی ده گی ائتلاف کوچ لری حوثی لر گه قرشی عملیات اویوشتیریب کیلماقده.
شونده ی قیلیب حوثی لر سعودی عربستان نینگ یمن چیگره سیده اورین آلگن نجران و جازان شهری لری گه تیز تیز راکتی هجوم اویوشتیریب تورماقده.
حوثی لر یمن نینگ زیدی شیعه بیر جریانی نی تشکیل ایتماقده.  اوشبو جریان اسمی نی اساسچی لریدن عبارت بدرالدین الحوثی دن آلگن.  خودی منه شوو گروه میلادی 2004 نچی ییلیده قوراللی فعالیت لری گه باشله گن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
